Foro Sol

Foro Sol er et idretts- og konsertanlegg i Iztacalco øst i Mexico by. Det befinner seg midt i Autódromo Hermanos Rodríguez, i Ciudad Deportiva de la Magdalena Mixihuca, ti minutter fra den internasjonale lufthavna.

Foro Sol blei innvia i 1993. Det blei opprinnelig bygd kun for konserter, men har siden 2000 blitt brukt også til baseballkamper, og er hjemmebanen til Diablos Rojos del México. Arenaen har en tilskuerkapasitet på 55 000 under konserter og 26 000 under baseballkamper.

Foro Sol er et sponsornavn, oppkalt etter ølmerket Sol.

Idrettsanlegg i Mexico by